वो बोला- ‘तू क्या चुकाएगा? जा तुझे दान दिया’, मनोज बाजपेयी ने शेयर किया किस्सा
Manoj Bajpayee shared his Struggling days story, एक्टर मनोज बाजपेयी आज जो कुछ भी हैं अपने टैलेंट और मेहनत के दम पर हैं। उन्होंने बिहार के एक छोटे से टाउन से मुंबई तक का सफर तय किया है। हालिया इंटरव्यू में मनोज ने अपने उस दौर को याद किया जब उनके पास
एक्टर मनोज बाजपेयी आज जो कुछ भी हैं अपने टेलेंट और मेहनत के दम पर हैं। उन्होंने बिहार के एक छोटे से टाउन से मुंबई तक का सफर तय किया है। हालिया इंटरव्यू में मनोज ने अपने उस दौर को याद किया जब उनके पास पैसे नहीं होते थे।
मनोज ने बताया 12वीं के एग्जाम देने के बाद उनके पास कोई फ्यूचर प्लान नहीं था। जब एक दोस्त ने उन्हें बताया कि वो दिल्ली यूनिवर्सिटी में एडमिशन लेने जा रहा है तो मनोज ने भी उसके साथ जाने की इच्छा जाहिर की।
जब मनोज ने अपने इस दोस्त से मात्र 50 रुपए उधार मांगे तो इस दोस्त ने मनोज की बेइज्जती कर दी। बाद में इसी दोस्त ने मनोज को पैसे तो दिए पर यह कहते हुए कि ‘तू क्या चुकाए जा तुझे दान दिया।’
नहीं पता था कि दिल्ली जाने के लिए टिकट रिजर्वेशन होती है
इस किस्से का जिक्र करते हुए मनोज ने कहा, ‘मेरा एक बचपन का दोस्त 12वीं के बाद दिल्ली जा रहा था। वो बोला कि उसे दिल्ली यूनिवर्सिटी में एडमिशन मिल जाएगा। मैंने बोला- मुझे भी साथ ले चल। उसने पूछ- तेरे पास पैसे हैं? मैंने कहा- पता नहीं, पापा कितने पैसे देंगे।’
मनोज ने बताया कि उस वक्त तक वो इतने भोले थे कि उन्हें यह भी नहीं पता था कि दिल्ली जाने के लिए टिकट रिजर्वेशन की जरूरत पड़ती है।
मदद मांगी तो हंसने लगा दोस्त
मनोज के दोस्त ने बताया कि दिल्ली की टिकट 50 रुपए की होती है पर मनोज के पास इतने पैसे थे नहीं। उन्होंने अपने दोस्त से कहा कि वो अभी उनके टिकट के लिए पैसे दे दे। वो उसे बाद में लौटा देंगे। यह सुनकर उनका दोस्त हंसने लगा।
मनोज ने आगे कहा, ‘इसके बाद उस दोस्त ने मुझसे बोला- तू क्या चुकाएगा? जा समझ ले मैंने तुझे दान कर दिया।’ एक्टर के मुताबिक उस दिन उन्हें दिल्ली आने के लिए दक्षिणा के तौर पर 50 रुपए का लोन मिला था।
तीन बार रिजेक्ट होने के बाद सुसाइड करना चाहते थे
मनोज 17 साल की उम्र में पढ़ाई के लिए दिल्ली आ गए थे। कॉलेज में पढ़ते हुए उन्होंने नेशनल स्कूल ऑफ ड्रामा में एडमिशन के लिए अप्लाय किया। तीन बार रिजेक्ट होने के बाद वो सुसाइड करना चाहते थे।
बाद में उन्होंने रघुबीर यादव की सलाह पर बैरी जॉन की वर्कशॉप अटैंड की। चौथी बार जब मनोज ने NSD के लिए अप्लाय किया तो वहां उन्हें टीचर की पोजिशन ऑफर हुई।
इंडस्ट्री में मनोज को पहला ब्रेक शेखर कपूर ने फिल्म ‘बैंडिट क्वीन’ से दिया। हालांकि, मनोज को असल पहचान रामगोपाल वर्मा की ‘सत्या’ से मिली। इस फिल्म के बाद उनकी गिनती बड़े एक्टर्स में होने लगी।